text: Fynslund er med på noderne
  06 maj 2015 kl. 05.30
  Det er så skønt at bo på landet. Og det er endnu bedre at bo i Fynslund og omegn. Derfor indspiller det meste af lokalbefolkningen i dag en musikvideo, der skal reklamere for området.
  På rollelisten er der fx. får, hunde, små børn, store børn, kor, boybands, sportsklubber og gyllevogne.
  Flere end 300 personer møder i dag op mellem kl 12 og 20 for at deltage i dagens produktion.
  Årsagen er, at de i Fynslund vil sætte fokus på deres landbysamfund. 
  Området skal på Landkortet og det skal være på en sjov måde, fortæller Merete Due Paarup, som er frivillig projektkoordinator på musikvideoen, som iøvrigt er støttet af Kolding Kommune med 15.000 kr fra kulturpuljen.
  
  Musikvideo skydes i busskur
  Videoen optages i et busskur, hvor de mange mennesker kommer forbi hele dagen igennem. Busskuret er valgt, fordi her ville mange mennesker mødes, hvis ellers der kom en bus. Det gør der så ikke mere her hos os og netop derfor syns vi det er sjovt, fortæller Merete Due Paarup.
  Se mere i Nyhederne 19.30 og på TV SYD +, hvor programmet Naboer i dag er med til optagelserne mellem kl 15 og 15.30.
  Udsendelsen kan også se kl 19.55 og 22.35
  